Gwnewch gais rŵan - Coleg Cambria\nPenderfynwch pa gwrs rydych chi am ei astudio a chliciwch ar y botwm gwneud cais ar waelod tudalen y cwrs. Bydd hyn yn mynd â chi at ffurflen gais ar –lein y bydd angen i chi ei llenwi.\nAr ôl i chi wneud cais, bydd aelod o staff yn cysylltu â chi a’ch gwahodd i gyfweliad anffurfiol gyda thiwtor. Os byddwch yn llwyddiannus cewch gynnig amodol neu ddiamod, neu efallai bydd y tiwtor yn eich cyfeirio at gwrs sy’n ateb eich gofynion yn well.\nPan fyddwch yn dod i gofrestru, a wnewch chi ddod â’r holl ddogfennau sydd eu hangen arnoch chi, gan gynnwys prawf adnabod a thystiolaeth o’ch cymwysterau.\nRydym yn derbyn y dogfennau gyda llun canlynol fel prawf adnabod:\n– Pasbort cyfredol\n– Drwydded breswyl biometrig\n– Cerdyn Adnabod Ewropeaidd cyfredol.\nOs ydych chi’n fyfyriwr Prydeinig ac nid oes gennych unrhyw un o’r dogfennau adnabod uchod, cewch ddangos eich Tystysgrif Geni wreiddiol.\nDatgeliad y Gwasanaeth Datgelu a Gwahardd\nRydym yn cynnig rhai cyrsiau sy’n gofyn i chi gwblhau gwiriad y Gwasanaeth Datgelu a Gwahardd. Mae’r rhain yn cynnwys cyrsiau gyda chyswllt rheolaidd heb ei oruchwylio gyda phlant neu oedolion diamddiffyn.\nOs oes gennych chi gofnod troseddol, ni fyddwch o reidrwydd yn cael eich atal rhag cael lle ar y cwrs. Bydd hynny’n dibynnu ar natur a chefndir unrhyw drosedd.\nMae amgylchiadau eraill lle byddai cael cofnod troseddol yn gallu effeithio ar eich astudio. Mae cyrsiau fel Gwasanaethau Cyhoeddus, lle byddai eich gyrfa yn y gwasanaethau mewn lifrai, yn y dosbarth hwn. Os oes gennych chi gofnod troseddol, efallai y byddwch yn gymwys i ddilyn y cwrs, ond ar ôl ei gwblhau, bydd eich dewis o yrfa yn y gwasanaethau cyhoeddus yn gyfyngedig, o ganlyniad uniongyrchol i’r drosedd a gyflawnwyd. Nid oes angen i chi gwblhau gwiriad y Gwasanaeth Datgelu a Gwahardd i fynychu’r math yma o gwrs, ond efallai byddech yn dymuno trafod a fyddai eich cofnod troseddol yn cyfyngu ar eich dewis o yrfa. Cysylltwch â’r Gwasanaethau Myfyrwyr os oes angen rhagor o gyngor arnoch chi. Byddwn yn ymdrin â phob trafodaeth yn gwbl gyfrinachol.\nYdych chi’n Anabl?\nMae Coleg Cambria yn croesawu ceisiadau gan bobl gydag anableddau.\nOs hoffech gael cymorth i lenwi’r ffurflen gais, neu os hoffech fersiwn mewn braille neu brint bras, cysylltwch â’n tîm Derbyniadau. Mae croeso i chi hefyd gyflwyno cais ar fformat sain:\nAr gyfer pob cwrs:\nFfoniwch: 0300 30 30 007\nCofrestru ar gwrs rhan-amser